**BEREM KNJIGE**

23. april velja za svetovni dan knjige, dan je povezan z datumom smrti Williama Shakespeara in Miguela de Cervantesa. V Kataloniji si na ta dan že več desetletij podarjajo knjigo in cvet, temu zgledu pa sledimo tudi v Sloveniji, saj se na ta dan organizirajo razne razstave knjig, sejmi, prireditve, recitali … Osnovni namen mednarodnega dneva je široki množici približati knjigo in razširjati bralno kulturo, Slovenija pa je ena redkih držav, ki svetovni dan knjige v sklopu Slovenskih dnevov knjige praznuje več dni. V aprilu pa praznujemo tudi mednarodni dan knjige za otroke, in sicer 2. aprila, ki ga zaznamuje tudi rojstni dan velikega danskega pravljičarja Hansa Christiana Andersena.

Letos so te aktivnosti nekoliko omejene. A vseeno… Spomnimo se ob tem dnevu nekaj naših najljubših knjig.

Letos mineva 30 let od smrti Roalda Dahla. Hmm… katere knjige je že napisal?

***A saj res… Matildo!***

Matilda je rahločutna in bistroumna deklica, izjemno rada in hitro se uči. Njeno nadarjenost opazi mlada in ljubezniva učiteljica Medica, njeni starši pa ne. Še več, ne cenijo je. Matildo silijo, da gleda televizijo, in jo odganjajo od ljubih knjig, oštevajo jo, da je neumna in zabita. Matilda ima vsega dovolj in se sklene maščevati staršem in grozni ravnateljici Volovškarci.

Pa si vedel/a?

Matilda je zadnje pisateljevo delo za otroke. Kmalu po izidu leta 1988 je knjiga prejela nagrado Children's Book Award, mi smo knjigo v slovenskem jeziku dobili leta 1993 (izdala založba Mladinska knjiga).  
 Zgodnji osnutki zgodbe so bili precej drugačni, kot je knjiga, kakršno poznamo danes. Matildini starši so bili prijazni, ona pa precej bolj zlobna in neizprosna ... Prvi osnutek je nastajal skoraj devet mesecev. In pisatelj ni bil zadovoljen z njim. Potem pa je po enem letu knjigo napisal čisto na novo, tako da je bil na koncu zadovoljen z njo.

Roald Dahl ni maral šol in internatov, v katerih je preživel šolska leta. Krute odnose med vrstniki in neizprosne, tiranske učitelje pobliže spoznamo v knjigi Poba, v Matildi pa je pisatelj v liku Volovškarce oživil enega od svojih nekdanjih učiteljev.

Matildo mnogi uspešni pisatelji navajajo kot ključno knjigo svojega otroštva. Še posebej jih je nagovoril znameniti citat: »Medtem, ko je sedela v sobici v svojem rojstnem kraju, je potovala po vsem svetu.«

**Mi pa te sedaj postavljamo pred izziv.**

**Dopolni besedilo o Matildi, ki je bila zaljubljena v knjige, s katerimi se je potopila v svoj domišljijski svet. Pomagaš si lahko z izborom ključnih besed, ki smo jih pripravili zate.**

Matilda je bila **** otrok.

Pri poldrugem letu je že izvrstno **** in je poznala toliko besed, kakor **** odraslih.

Pred tretjim letom se je ob **** časnikov in revij, ki so ležali po ****, naučila brati. Pri **** je brala naglo in dobro in je seveda zahrepenela po ****.

**** pa vse to ni bilo všeč.

Knjige so se mu zdele ****, priporočal je televizor, ki se mu ni zdel tako dolgočasen. Veliko časa je presedel pred njim.

Matildi je očital, da postaja ****.  
Ob **** je Matilda ostajala sama doma.

Brat je odšel v ****, oče v službo, mama pa je hodila igrat **** v sosednje mesto.

Zato se je tisti dan, ko ji oče ni hotel kupiti knjige, Matilda sama odpravila v ****.

Ob prihodu je pozdravila ****, gospo Felčevo. Ta ji je prijazno hotela pomagati pri iskanju ****, pa ji je Matilda odvrnila, da bo vse **** sama. Dve uri je tiho sedela v kotu **** in požirala knjigo za knjigo.  
Gospa knjižničarka je bila nad njo ****. Ni mogla verjeti, da je Matilda prebrala že vse **** knjige. Ko je vprašala Matildo, koliko je ****, je bila zaprepadena nad ****, saj kaj takega ni pričakovala.

Še bolj je bila ****, ko jo je deklica prosila za knjige, ki jih berejo ****.